Diari Oficial de la Generalitat Valenciana


Sumari del DOGV 5388, del 15-11-2006 (2006/12077)

Informació pública de l'aprovació definitiva del projecte de reparcel·lació del sector Ador Fosch d'Ador.
---------------------------------------------------------------------------------------------------------

### Dades del document

Número de DOGV
:   5388

Data del DOGV
:   15-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12490


Organisme emissor
:   Ajuntament d'Ador

Tipus de document
:   Anunci

Informació pública de l'aprovació definitiva del projecte de reparcel·lació del sector Ador Fosch d'Ador. [2006/M12222]  
L'Ajuntament en Ple, en sessió celebrada el dia 6 d'octubre de 2006, va aprovar el següent acord:  
«Vist el projecte de reparcel·lació del sector Ador Fosch, presentat per Marcelo Cañellas Robas, en nom i representació de Villaviñas, SL.  
Vist que en la seua tramitació han estat exposats al públic al Diari Oficial de la Generalitat número 5.207, de data 27.02.2006 i al diari Levante El Mercantil Valenciano, del dia 03.02.2006 així com al tauler d'anuncis de l'Ajuntament.  
Vist que durant el període d'exposició pública s'han formulat dos al·legacions:  
1a Manuel Faus Vitoria, en què sol·licita que li siga adjudicada parcel·la mínima.  
2a José Ignacio Estruch Mascarell sol·licita l'adjudicació de la totalitat del sòl urbanitzable que li correspon i es reajusten els costos d'urbanització.  
Que les dos al·legacions han estat resoltes mitjançant convenis amb l'agent urbanitzador, havent presentat escrits de renúncia.  
Vist que el projecte de reparcel·lació presenta les següents modificacions respecte del projecte substituït:  
- Canvi de l'agent urbanitzador, la mercantil Villaviñas, SL substituïx la mercantil Ador Fosch, SL.  
- Canvi de titularitat de les parcel·les inicials números 1 i 2 d'Ador Fosch, SL a Villaviñas, SL i de la parcel·la número 3 d'Ador Fosch, SL a Residencial Vista Alegre, SA.  
- La mercantil Maes Promocions Urbanístiques, SL (anteriorment Germans Estruch Mascarell) a la qual s'indemnitzava econòmicament, se li retribuïx amb la parcel·la adjudicada número 5.2 de 406,92 m².  
. Varia el dret d'adjudicació de la mercantil Villaviñas, SL en la parcel·la adjudicada número 1.1 on passa de tindre una superfície de 4.162,70 m² a 3.183,21 m².  
Els canvis introduïts en el projecte no varien substancialment el contingut d'este, el projecte de reparcel·lació modificat s'ha redactat conforme al pla parcial i homologació que va obtindre aprovació definitiva per la Comissió Territorial d'Urbanisme el 5 de desembre del 2003 i d'acord amb les previsions del programa d'actuació integrada i projecte d'urbanització per al sector Ador-Fosch aprovats per l'Ajuntament.  
Vistos els informes tècnics, es proposa a l'Ajuntament en Ple, l'adopció del següent acord:  
Primer  
Aprovar el projecte de reparcel·lació forçosa amb les modificacions introduides, notificar als interessats l'acord d'aprovació, publicar-lo i inscriure'l en el Registre de la Propietat, amb l'atorgament previ del corresponent document públic.   
Segon  
Als efectes previstos en l'article 72 de la LRAU:  
A) Aprovar les quotes d'urbanització assignades en el projecte de reparcel·lació als propietaris, que han de retribuir en metàl·lic la labor urbanitzadora.  
B) Declarar executables i exigibles les compensacions monetàries complementàries o substitutives d'acord amb el que establix el projecte de reparcel·lació.  
C) Declarar exigible el pagament anticipat de les inversions previstes per al primer semestre, ben entés que les liquidacions seran provisionals, a reserva de la definitiva que aprovarà l'Ajuntament amb audiència prèvia dels interessats.  
Tercer  
Acceptar formalment, incorporar al patrimoni municipal, i afectar als usos previstos en el planejament, els terrenys cedits de dret al municipi.  
Quart  
Facultar l'alcalde perquè, en nom i representació de la corporació, realitze els tràmits necessaris i firme els documents que calguen, per a donar compliment al present acord.  
La proposta va ser aprovada per unanimitat.»  
Contra la present resolució, que posa fi a la via administrativa, pot interposar alternativament, o recurs de reposició potestatiu, en el termini de un mes a comptar des de el dia següent a la publicació d'aquest anunci, davant el mateix òrgan que l'ha dictat, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant el Jutjat Contenciós Administratiu, en el termini de dos mesos a comptar des del dia següent a la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Tot això sense perjudici que puga exercitar qualsevol altre recurs que estime pertinent.  
Ador, 17 d'octubre de 2006.. L'alcalde: Juan Vicente Estruch Estruch